Invitation til topmøde for børne- og ungeområdet i Dragør Kommune

**Klædt på til fremtiden?**

**Tirsdag den 28. marts 2017 fra kl. 18.00 til 21.00 i Hollænderhallen**– sæt kryds i kalenderen!

Vores børn er fremtidens snedkere, lærere, journalister, pædagoger, politikere og hjerneforskere.   
Hver dag gør vi som forældre og professionelle vores bedste for, at børnene og de unge trives, udvikler sig og lærer, så de er klædt på til fremtiden og det voksenliv, der venter dem.

Men hvad kendetegner fremtidens samfund? Hvilke kompetencer skal vores børn og unge have for at kunne navigere i fremtiden? Og hvad stiller det af krav til vores dagtilbud, skoler, fritidstilbud samt familieliv? Kom og vær med, når vi den 28. marts stiller skarpt på fremtiden.

**Børne-, Fritids- og Kulturudvalget inviterer alle forældre, medarbejdere og andre med interesse for børne- og ungeområdet i Dragør Kommune til topmøde tirsdag den 28. marts.**

**Program**

**18:00 Velkomst**

**Hvad kendetegner fremtidens samfund, og hvad stiller det af krav til vores dagtilbud, skoler, fritidstilbud samt familieliv?**   
Oplæg ved fremtidsforsker Marianne Levinsen, Center for Fremtidsforskning

**Spisning og markedsplads**

Stående spisning og mulighed for at besøge stande fra børne-, fritids- og kulturområdet   
– vi hejser flaget for vores institutioner, skoler og klubber

**”Fremtidens helte” – hvilke kompetencer skal vores børn og unge have for at kunne navigere i fremtiden?**

Oplæg ved chef, ungdomsleder og far til to, Sune Lohse

**21:00 Tak for i aften**

*Der tages forbehold for ændringer i programmet.*

**Tilmelding**

Tilmeld dig topmødet allerede nu via Dragør Kommunes hjemmeside.

Der vil være lidt mad og drikke til alle tilmeldte. Tilmeldingsfrist den 1. marts. Det er gratis at deltage.

